
Atbildes uz 21.10.2024. iesniegtajiem jautājumiem 


1.jautājums:
Vēršam iepirkuma komisiju, ka iepirkuma nolikuma 1.9.8., 1.9.9. apakšpunktos nav norādīti piedāvājumu iesniegšanas un atvēršanas konkrētie datumi. Vai šie apakšpunkti ir saistoši piedāvājumu iesniedzējiem, vai arī piedāvājumi iesniedzēji drīkst vadīties no Elektronisko iepirkumu sistēmā noteiktajiem termiņiem? 
Atbilde:
Iepirkuma komisija skaidro, ka konkrēts datums ir jāskatās saskaņā ar publikāciju Iepirkumu uzraudzības biroja (IUB) tīmekļa vietnē, kā arī Elektronisko iepirkumu sistēmā (EIS) Pircēja profilā sniegto informāciju.
Papildus vēršam uzmanību, ka Nolikumā konkrēts datums netiek norādīts, jo sākotnēji publicētais datums var mainīties gadījumos, ja iepirkumu procedūras dokumentācijā tiek veikti būtiski grozījumi. 


2.jautājums:
Vai Nolikuma 3.4. apakšpunkta apliecināšanai pietiks un tas tiks uzskatīts par atbilstošu, ja piedāvājuma iesniedzējs iesniegs parakstītu apliecinājumu par to, ka pakalpojuma (iepirkuma līguma izpildes) nodrošināšanai tiks izmantota programmatūra vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis? Vai arī apliecinājumā ir jāveic pilnīga programmatūras un iekārtu uzskaite? 
Atbilde:
Iepirkuma komisija skaidro, ka saskaņā ar Nolikuma 3.4.apakšpunktu iesniedzamais atlases dokuments būtu pretendenta – juridiskas personas – parakstīts apliecinājums ar detalizētu informāciju par to, ka pakalpojuma (iepirkuma līguma izpildes) nodrošināšanai izmantoto programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis. Apliecinājuma ietvaros ir jāiesniedz detalizēta informācija par programmatūru vai iekārtām, kur redzams, ka to ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis.


3.jautājums:
Saskaņā ar Nolikuma 1.pielikuma “Tehniskais piedāvājums” ir jāiesniedz 1.posma darbu izpildes ceļa karti (roadmap). Vai iepirkumu komisija var sniegt papildus norādījumus vai vadlīnijas par to, cik detalizēti un kādā formātā jānorāda informācija minētajā ceļa kartē, ņemot vērā, ka projekta laikā var notikt izmaiņas? 
Atbilde:
Iepirkuma komisija skaidro, ka Nolikuma 1.pielikuma “Tehniskais piedāvājums” 1.punktā ir norādīta detalizētāka informācija, kas būtu jāiesniedz 1.posma darbu izpildes ceļa kartei(roadmap) – provizoriski norādot iespējamos laidienus (t.sk. veicamos darbus/prasības, sprintu skaitu, izpildi sadalījumā pa nedēļām un stundām, kopējo izpildes termiņu u.tml.) atbilstoši Tehniskajā specifikācijām norādītājām prasībām un termiņiem. Tāpat ir norādīts, ka pretendenta norādītā informācija ir indikatīva un projekta izpildes laikā var mainīties atkarībā no faktiskās situācijas. Attiecībā par ceļa kartes formātu, tas var būt dažāds (piemēram, tabula, Ganta diagramma u.c.), galvenais, lai būtu iekļauta nepieciešamā informācija un tā būtu Pasūtītajam viegli saprotama un uztverama. 


4.jautājums:
Saskaņā ar Nolikuma 2.pielikumu “Piedāvājums” veidlapā ir jānorāda kontaktpersonas e-pasta adrese, kur ir atsauce uz Nolikuma 5.7. apakšpunktu. Ņemot vērā, ka Nolikuma 5.7.apakšpunktā ir ietverti nosacījumi par piedāvājumu izvērtēšanu, vai šo atsauci drīkst ignorēt (dzēst)?
Atbilde:
Iepirkuma komisija skaidro, ka saskaņā ar Nolikuma 2.pielikumu “Piedāvājums” veidlapā ir jānorāda kontaktpersonas e-pasta adrese. Atsaucē (uz Nolikuma 5.7. apakšpunktu) ir konstatējama  tehniska (pārrakstīšanās) kļūda, jo korekti minētai atsaucei jābūt uz Nolikuma 5.10. apakšpunktu.

